
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
  Közparkok elnevezésére
Martfű Város Önkormányzata Képviselő-testületének 

2013. december 5-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság



 Oktatási, Művelődési, Sport, Civil és Egyházi Kapcsolatok Bizottság


Egészségügyi, Foglalkoztatási és Szociális Bizottság
Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!

Martfű Város Önkormányzatának Képviselő-testülete 2013. június 28-án megalkotta a közterületek elnevezésének rendjéről szóló 18/2013. (VI.28.) számú rendeletét, melynek alapján annak módosítása értelmében a Képviselő-testületnek lehetősége van a város területén lévő közparkok elnevezésére is.
Rágyanszky István önkormányzati képviselő úr önálló képviselői indítványt nyújtott be a hivatkozott rendelet 3.§ (1) bekezdése illetve ugyanezen szakasz (2) bekezdés c) pontja alapján az alábbi, eddig név nélküli önkormányzati tulajdonú területek (parkok) elnevezésére:
Javaslatot tett a Martfű 791/13 hrsz. alatti, a Gesztenye sor és a Tisza folyó közötti parkosított terület CIKTA PARK néven történő elnevezésére.

Ezen kívül javaslatot tett a Martfű 794/1 hrsz. alatti, az egykori Tisza Cipőgyár bejáratától a Mártírok útjáig valamint a SPAR áruházig terjedő parkosított terület TISZA CIPŐ PARK néven történő elnevezésére, ezzel együtt és ehhez kapcsolva megfontolásra ajánlotta a Művelődési Központot körülölelő 796/13 hrsz. alatti, ugyancsak TISZA CIPŐ PARK néven történő elnevezése.

A fenti közterület elnevezések nem érintenék sem a lakosságot, sem pedig a vállalkozásokat, mindezek alapján javasolom a képviselői indítvány elfogadását.
Tisztelt Képviselő-testület!

Kérem, hogy az előterjesztést szíveskedjenek megtárgyalni és az alábbi határozati javaslatot elfogadni:

…./2013. (XI.05.) Ö. határozat
közparkok elnevezésére
Martfű Város Önkormányzatának Képviselő-testülete megtárgyalta a közparkok elnevezéséről szóló előterjesztést és az alábbi határozatot hozza:

Martfű Város Önkormányzatának Képviselő-testülete 2014. január 1-i hatállyal a 791/13. hrsz alatti közterületet Cikta parkká, a 794/1. hrsz alatti valamint a 796/13. hrsz alatti területeket együttesen Tisza Cipő parkká nevezi el.

A közparkok elnevezését az ingatlan nyilvántartásba be kell jegyeztetni.

Felelős: jegyző

Erről értesülnek:

1./ Jász-Nagykun-Szolnok Megyei Kormányhivatal, Szolnok,

2./ Valamennyi Képviselő, Helyben,

3./ Irattár.

M a r t f ű, 2013. november 28.
                                                                                                                       Dr. Kiss Edit

Látta: Szász Éva

          jegyző
